Maktabgacha ta’lim vaziriga yangi o‘rinbosar tayinlandi

Shodiyor Mamatqulov boshqa ishga o‘tishi munosabati bilan maktabgacha ta’lim vazirining o‘rinbosari lavozimidan ozod etildi. Bu haqda vazirlik matbuot xizmati xabar berdi.

Eslatib o‘tamiz, Shodiyor Mamatqulov 2018-yilning mayida O‘zbekiston Prezidentining qarori bilan maktabgacha ta’lim vazirining moliyaviy masalalar bo‘yicha o‘rinbosari etib tayinlangan edi.

Ma’lum qilinishicha, Nodir Muslitdinov maktabgacha ta’lim vazirining yangi o‘rinbosariga aylangan. Bungacha u Moliya vazirligida faoliyat yuritgan.
Avvalroq Toshkent shahri va Toshkent viloyatining sobiq hokimi Kozim To‘laganov qurilish vazirining o‘rinbosari lavozimidan ozod etilgani to‘g‘risida xabar berilgandi.
 O‘zbekistondagi qator davlat organlari boshqaruv tarkibida o‘zgarishlar yuz berdi